als_Latn dik_Latn ron_Latn
Organizata më e madhe botërore e basketbollit, FIBA Bota, ka pranuar edhe zyrtarisht Kosovën si anëtaren më të re të sajën.
Por, këtë vendim të këtij institucioni po e quajnë skandal mediat serbe, duke i referuar pranimit të Kosovës në FIBA, transmeton Telegrafi.
“SKANDAL: FIBA e ka pranuar Kosovën”, “Çfarë skandali: Kosova anëtare e re e FIBA-s”, janë vetëm disa nga titujt e medieve serbe.
Kujtojmë se Kosova është pranuar me të drejta të plota si anëtare e 215-të e saj.
“FIBA mund të konfirmojë se Kosova është bërë anëtarja e 215-të. Vendimi i cili është marrë gjatë takimit të Komitetit Ekzekutiv të FIBA-s, vjen pasi Komiteti Olimpik Ndërkombëtar (IOC) ka pranuar me të drejta të plota Komitetin Olimpik të Kosovës (KOK) në dhjetor të vitit 2014. Si rezultat i vendimit të së premtës, FIBA për Evropë do të punojë që sa më shpejt të inkorporojë përfaqësuesen e Kosovës në të gjitha kategoritë e garave duke filluar nga vera e vitit 2015”, shkruan në komunikatën e FIBA-s. /Telegrafi/
als_Latn als_Latn als_Latn als_Latn als_Latn